Documentație

Prezentare video: <https://www.youtube.com/watch?v=MEyz2wPwVj8>

Titlul proiectului este Japan – Architecture and Art, tema aleasă este arta, am ales această temă deoarece atât eu, cât și colegul meu, Badea Claudiu, apreciem cultura japoneză. Am conceput acest site cu scopul de a oferi un mijloc ușor de folosit și interactiv pentru descoperirea culturii și obiceiurilor din Japonia.

Site-ul oferă o interfață prietenoasă și ușor de folosit, precum și o colecție vastă de imagini și de informații. Aceste informații prezintă aspecte variate din cultura japoneză: festivale, opere de artă, arhitectură, etc. Site-ul a fost reallizat cu ajutorul programului ”Notepad++” folosind framework-urile: PHP, Java Script, CSS, HTML și Bootstrap. Pentru a oferi funcționalitate site-ului am folosit Wamp ( PHP – 7.0.33, MariaDB – 10.4.10, Apache – 2.4.41, phpMyAdmin – 4.9.2 ).

Site-ul dispune de un sistem de logare creat în php, datele cu caracter personal ale utilizatorilor sunt criptate și stocate într-o bază de date la care au access doar administratorii site-ului prin intermediul programului ”phpMyAdmin”. Algoritmul de criptare folosește o cheie de 256 de biți și un IV de 128 de biți pentru a oferi o encripție puternică ce garantează siguranța datelor.

Pentru a conferi securitate, înaintea accesării paginii de login, utilizatorii vor fi întâmpinați de o pagină de tip ”captcha”, reprezentată de un cod de 5 cifre sau litere ce trebuie introdus în căsuța de verificare pentru a putea fi redirecționat la pagina de login.

Timpul de încărcare al site-ului este redus și funcționeză pe majoritatea browsere-lor (dar recomandăm utilizarea site-ului pe browser-ul Firefox, deoarece plug-in-urile celorlalte browsere pot interfera cu conținutul codului). Elementele au un comportament adecvat la rezoluții diferite, site-ul putând fi folosit pe diverse device-uri.

Site-ul prezintă trei părți componente: sistemul de login/register, pagina principală, paginile secundare :

* Pagina de login este creată în PHP, aceasta prezintă doar câmpuri principale, username și parolă. Pentru crearea unui cont se folosește butonul „Register” ce ne va redirecționa spre pagina de înregistrare. Pagina “login.php” folosește un algoritm de validare al informațiilor. Pagina “register.php” folosește pagina “insert.php” pentru a cripta și înregistra în baza de date informațiile introduse de utilizator.
* Pagina principală prezintă un efect parallax ce face o tranziție lină (cu ajutorul unui script scris in JS) a imaginii de fundal. În secțiunea acasă este creată o galerie foto, ce prezintă un efect de hover arătând o mică descriere a imaginii. Formularul de contact preia ideile sau probleme utilizatorilor și le transmite administratorilor prin fila handler.php. Pagina principală oferă și informații despre elemente de arhitectură din Japonia și o scurtă descriere a artei japoneze.
* Paginile secundare (The Wave of Kanagawa, Torii, Spring Season) pot fi accesate din pagina principală prin intermediul butonului „Detalii” ce redirecționează utilizatorul spre pagina respectivă.
  + Pagina “The Wave of Kanagawa” conține informații despre una din cele mai mari opere ale artistului ”Katsushika Hokusai”.
  + Pagina “Torii” prezintă elemtele arhitecturale tradiționale din templele japoneze.
  + Pagina “Spring Season” descrie atmosfera din timpul primăverii, și când au loc o multitudine de festivaluri în Japonia.

Designul site-ului este realizat în CSS, fiecare element aparținând unei clase, fiind stilizat individual sau împreună cu alte obiecte din aceeași clasă. Cromatica este predominată de culori calde caracteristice artei japoneze.

Cea mai bună compatibilitate este oferită de browser-ul „Firefox”, site-ul poate funcționa și pe Google Chrome, dar între cele două browsere există o diferență între valorile CSS atribuite comenzii „padding”, lucru ce poate altera aspectul site-ului.

Obiectivele urmărite în cadrul acestui proiect au fost: crearea unui site ușor de navigat, oferirea de informații despre câteva aspecte importante din cultura japoneză, crearea unui site ce încurajează persoanele să se documenteze și să aprecieze cultura japoneză descoperind o nouă față a lumii japoneze.

Membrii echipei sunt :

* + Badea Claudiu: design & programare
  + Avram Alexandru: programare